*Հավելված*

ՀՀ Սյունիքի մարզի Սիսիանի համայնքի ղեկավարի
2019 թ.մարտի 21-ի թիվ 286-Ա որոշման

**ԿԱՆՈՆԱԿԱՐԳ**

**ՎՈԼԵՅԲՈԼԻ ՀՈՒՇԱՄՐՑԱՇԱՐ ԱՆՑԿԱՑՆԵԼՈՒ ՄԱՍԻՆ**

1. **ՆՊԱՏԱԿԸ ԵՎ ԽՆԴԻՐՆԵՐԸ**
2. Վոլեյբոլի հուշամրցաշարի նպատակն է անհատի բազմակողմանի ու ներդաշնակ զարգացումը, բնակչության առողջության ամրապնդումը, առողջ ապրելակերպի ձևավորման գործում ֆիզիկական կուլտուրայի և սպորտի դերի բարձրացումը, բնակչության ակտիվ հանգստի կազմակերպումը:
3. Հուշամրցաշարի խնդիրներն են տարածքային կառավարման և տեղական ինքնակառավարման մարմինների կողմից ֆիզկուլտուրայով և սպորտով զբաղվելու համար նպաստավոր պայմանների ստեղծումը, ֆիզիկական կուլտուրայի և սպորտի միջոցովառողջ կենսակերպի գաղափարների արմատավորումը, սպորտի զարգացման խթանումը, ֆիզիկական և բարոյահոգեբանական մթնոլորտի բարելավումը:
4. Սպորտային ակտիվության ապհովումը մեծահասակների շրջանում:
5. **ԺԱՄԿԵՏՆ ՈՒ ԱՆՑԿԱՑՄԱՆ ՎԱՅՐԸ**
6. Մրցաշարն անցկացվելու է 2019 թվականի ապրիլի 12-ից 14-ը՝ երեք փուլով, երկօրյա ժամկետում՝ շրջանաձև համակարգով:
7. Մրցաշարն անցկացվելու է Հայաստանի Հանրապետության Սյունիքի մարզի մանկապատանեկան մարզադպրոցում:
8. **ՄՐՑՈՒՄՆԵՐԻ ԱՆՑԿԱՑՄԱՆ ՁԵՎԱՉԱՓԸ**
9. Խաղերն անցկացվելու են երեք խաղափուլերով:
10. Հուշամրցաշարի մասնակից թիմերը կբաժանվեն երկու ենթախմբի և հանդես կգան շրջանաձև համակարգով:
11. Ենթախմբերում մրցանակային տեղեր զբաղեցրած թիմերը կմրցեն մրցանակային տեղերի համար:
12. **ՊԱՐԳԵՎԱՏՐՈՒՄԸ**
13. Հուշամրցաշարի ընդհանուր հաշվարկում մրցանակային տեղեր զբաղեցրած խմբերը պարգևատրվում են Սիսիանի համայնքի ղեկավարի կողմից սահմանված պատվոգրերով, մեդալներով և գավաթով:
14. **ՀԱՅՏԵՐԸ**
15. Հուշամրցաշարի մասնակցության նախնական հայտերը ներկայացվում են Հայաստանի Հանրապետության Սյունիքի մարզի մանկապատանեկան մարզադպրոց:
16. Հայտն ուշացնելու դեպքում թիմը զրկվում է հուշամրցաշարի մասնակցությունից:
17. Անվանական հայտերը ներկայացվում են վիճակահանության ժամանակ:
18. Վիճակահանությունը տեղի կունենա Հայաստանի Հանրապետության Սյունիքի մարզի մանկապատանեկան մարզադպրոցում ս/թ ապրիլի 5-ին ժամը 17:00-ին:

**Աշխատակազմի քարտուղար` Վ. Միրաբյան**